На основу члана 43. став 2. Закона о државној управи („Службени гласник РС” бр. 79/05, 101/07, 95/10, 99/14, 30/18-др. закон и 47/18), члана 46. Закона о државним службеницима („Службени гласник РС”, бр. 79/05, 81/05-исправка, 83/05-исправка, 64/07 и 67/07-исправка, 116/08, 104/09, 99/14, 95/18 и 157/20), члана 4. став 2. Уредбе о начелима за унутрашње уређење и систематизацију радних места у министарствима, посебним организацијама и службама Владе („Службени гласник РС”, бр. 81/07-пречишћен текст, 69/08, 98/12, 87/13, 2/19 и 24/21), члана 38. став 2. Уредбе о одређивању компетенција за рад државних службеника („Службени гласник РС”, број 4/19), члана 4. Уредбе о разврставању радних места и мерилима за опис радних места државних службеника („Службени гласник РС”, бр. 117/05, 108/08, 109/09, 95/10, 117/12, 84/14, 132/14, 28/15, 102/15, 113/15, 16/18,2/19, 26/19, 42/19 и 56/21), члана 3. Уредбе о разврставању радних места намештеника („Службени гласник РС”, бр. 5/06 и 30/06),

Mинистар грађевинарства, саобраћаја и инфраструктуре доноси

**ПРАВИЛНИК**

**О ИЗМЕНАМА И ДОПУНАМА ПРАВИЛНИКА О УНУТРАШЊЕМ УРЕЂЕЊУ И СИСТЕМАТИЗАЦИЈИ РАДНИХ МЕСТА У МИНИСТАРСТВУ грађевинарства, саобраћаја и инфраструктуре**

Члан 1.

У Правилнику о унутрашњем уређењу и систематизацији радних места у Mинистарству грађевинарства, саобраћаја и инфраструктуре, Број: 110-00-82/2019-02 од 19. априла 2019. године на који је Влада дала сагласност Закључком 05 Број: 110-4204/2019 од 25. априла 2019. године, број: 110-00-15/2020-02 од 25. марта 2020. године, на који је Влада дала сагласност Закључком 05 Број: 110-3195/2020 од 30. априла 2020. године и број: 110-0050/2021-02 oд 28. јуна 2021. године, на који је Влада дала сагласност Закључком 05 број 110-6155/2021 од 1. јула 2021. године, у члану 35. тачка 11. мења се и гласи: „11. Лучка капетанија Бачка Паланка“.

Члан 2.

Члан 37. мења се и гласи:

„Члан 37.

Послови из делокруга лучких капетанија обављају се у:

Лучкој капетанији Прахово за подручну јединицу општина Неготин, Алексинац, Гаџин Хан, Дољевац, Мерошина, Ражањ, Сврљиг, Бабушница, Бела Паланка, Димитровград, Пирот, Босилеград, Бујановац, Владичин Хан, Врање, Прешево, Сурдулица, Трговиште и града Ниша, територију општина Косовског управног округа (Град Приштина, Глоговац, Качаник, Косово Поље, Липљани, Обилић, Подујево, Урошевац, Штимље и Штрпце), територију општина Пећког управног округа (Пећ, Дечани, Ђаковица, Исток и Клина), територију општина Призренског управног округа (Призрен, Гора, Ораховац и Сува Река), територију општина Косовско-митровачког управног округа (Вучитрн, Звечан, Зубин Поток, Косовска Митровица, Лепосавић и Србица) и територију општина Косовско-поморавског управног округа (Витина, Гњилане, Косовска Каменица и Ново Брдо), са седиштем у Прахову, за подручје реке Дунав - десна обала од km 845,65 до km 880.1. Лучка капетанија Прахово ради непрекидно 24 часа и државни је гранични прелаз за пловила домаће заставе у међународном саобраћају и за пловила стране заставе који упловљавају-испловљавају у међународну луку и пристаниште Прахово;

Лучкој капетанији Кладово за подручну јединицу општина Кладово, Мајданпек, Бор, Зајечар, Бољевац, Сокобања, Књажевац, Бојник, Власотинце, Лебане, Лесковац, Медвеђа, Црна Tрава, Блаце, Житорађа, Куршумлија и Прокупље, са седиштем у Кладову, за подручје реке Дунав - десна обала од km 880.1 до km 1010.2;

Лучкој капетанији Велико Градиште за подручну јединицу општина Пожаревац, Голубац, Велико Градиште, Жабари, Жагубица, Кучево, Мало Црниће, Петровац, Врњачка Бања, Рашка, Тутин, Нови Пазар и Краљево, са седиштем у Великом Градишту, за подручје реке Дунав - десна обала од km 1010.2 до km 1104.6. Капетанија ради непрекидно 24 часа и државни је гранични прелаз за сва пловила стране заставе;

Лучкој капетанији Смедерево за подручну јединицу града Крагујевца и подручну јединицу општина Велика Плана, Смедерево, Смедеревска Паланка, Аранђеловац, Баточина, Лапово, Кнић, Рача, Топола, Деспотовац, Јагодина, Параћин, Рековац, Свилајнац, Ћуприја, Александровац, Брус, Варварин, Крушевац, Трстеник и Ћићевац, са седиштем у Смедереву, за подручје реке Дунав - десна обала од km 1104.6 до km 1136 и реке Велике Мораве;

Лучкој капетанији Београд за подручну јединицу града Београда и подручну јединицу општина Горњи Милановац, Ивањица, Лучани, Чачак, Ваљево, Лајковац, Љиг, Мионица, Осечина и Уб, са седиштем у Београду, за подручје реке Дунав - десна обала од km 1136 до km 1187 и лева обала од km 1155.6 до km 1206.6, река Сава - десна обала од km 0 до km 63.7 и лева обала од km 0 до km 49. Капетанија ради непрекидно 24 часа од 15.марта до 15.октобра. Лучка капетанија Београд обавља све послове из области поморске пловидбе за целу територију Републике Србије;

Лучкој капетанији Панчево за подручну јединицу општина Панчево, Ковин, Пландиште, Бела Црква, Вршац, Сечањ, Алибунар, Ковачица и Опово, са седиштем у Панчеву, за подручје реке Дунав - лева обала од km 1075 до km 1155.6, реке Тамиш - обе обале од km 0 до границе са Републиком Румунијом, канал „Банатска Паланка - Нови Бечеј“ од km 0 до km 87, реке Брзаве, Моравица, Караш и Нера, канал "Карашац" код Ченте. Лучка капетанија Панчево не обавља послове из области поморске пловидбе;

Лучкој капетанији Сремска Митровица за подручну јединицу општина Пећинци, Рума, Ириг, Сремска Митровица, Шид, Шабац, Владимирци, Коцељева, Богатић, Крупањ, Лозница, Љубовија, Мали Зворник, Ариље, Бајина Башта, Косјерић, Нова Варош, Пожега, Прибој, Пријепоље, Сјеница, Ужице и Чајетина, са седиштем у Сремској Митровици, за подручје реке Саве - лева обала од km 49 до km 210.8 (до границе са Републиком Хрватском) и десна обала од km 63.7 до km 178 (до границе са Босном и Херцеговином), река Дрина-десна обала од km 0 до km 224, реке Босут и Студва, Обедска бара;

Лучкој капетанији Сента за подручну јединицу општина Сента, Суботица, Кањижа, Ада, Бечеј, Нови Бечеј, Мали Иђош, Србобран, Врбас, Бачка Топола, Кикинда, Нови Кнежевац, Чока и Нова Црња, са седиштем у Сенти, за подручје реке Тисе - обе обале од км 63 до границе са Мађарском, канали „Бечеј - Богојево“ од км 0 до км 39, „Врбас - Бездан“ од км 0 до км 12, „Кикиндски канал“ од км 0 до км 50, „Златица“ од км 0 до км 32, „Језеро Палић“, речице Чик, Криваја, Кереш, канал „Банатска Паланка - Нови Бечеј“ од km 132 до km 147;

Лучкој капетанији Нови Сад, за подручну јединицу града Новог Сада и подручну јединицу општина Беочин, Темерин, Сремски Карловци, Инђија, Стара Пазова, са седиштем у Новом Саду, за подручје реке Дунав - десна обала од km 1187 до km 1288 и лева обала од km 1226.6 до км 1285, канали „Бечеј - Богојево“ од km 39 до km 69, „Нови Сад - Савино село“ од km 0 до км 39, „Косанчић - Мали Стапар“ од км 0 до km 3, „Јегричка“ од км 0 до км 65;

Лучкој капетанији Тител, за подручну јединицу општина Тител, Жабаљ, Зрењанин и Житиште, са седиштем у Тителу, за подручје река Тиса - обе обале од km 0 до km 63, лева обала реке Дунав од km 1206.6 до km 1226.6, канал Бегеј обе обале од km 0 до 51.5 (до границе са Републиком Румунијом), Пловни Бегеј обе обале од km 0 до границе са Републиком Румунијом, канал „Банатска Паланка - Нови Бечеј“ од km 87 до km 132;

Лучкој капетанији Бачка Палака за подручну јединицу општина Бачка Паланка, Бач и Бачки Петровац, са седиштем у Бачкој Паланци, за подручје реке Дунав-десна обала од km 1288 до km 1295,40 и лева обала од km 1285 до km 1364, канал „Бачки Петровац – Каравуково” од km 0 до km 52, канал „Бечеј - Богојево” од km 84 до km 90. Капетанија ради непрекидно 24 часа и државни је гранични прелаз за пловила домаће и стране заставе;

Лучкој капетанији Апатин, за подручну јединицу општина Апатин и Оџаци, са седиштем у Апатину, за подручје реке Дунав-лева обала од km 1364 до km 1433.1, канали „Оџаци - Сомбор“ од km 0 до km 28, „Врбас – Бездан“ од km 12 до km 80, „Косанчић - Мали Стапар“ од km 3 до km 21, „Бајски канал“ од km 0 до km 13, „Плазовић“, „Мостонога“, „Пригревица - Бездан“ од km 0 до km 32 и „Бечеј - Богојево“ од km 69 до km 84.

Члан 3.

У члану 146. став 1. у делу „Министарство грађевинарства, саобраћаја и инфраструктуре (без органа у саставу)“ речи: „84 радна места у звању саветник“ мењају се и гласе: „85 радних места у звању саветник“ а у делу „Министарство грађевинарства, саобраћаја и инфраструктуре (са органима у саставу)“ речи: „94 радна места у звању саветник“ мењају се и гласе: „95 радних места у звању саветник“.

У Сектору за водни саобраћај и безбедност пловидбе, код радног места под редним бројем 58. у условима, после речи: „из научне области правне науке“ додају се речи: „или економске науке“.

Код радних места под редним бр. 62, 63, 64, 65, 66, 68, 70, 75, 76, 77, 79, 81, 82, 85, 86. и 88, у условима, речи: „Стечено високо образовање из стручне области саобраћајно инжењерство или машинско инжењерство или из научне области правне науке или економске науке“ замењују се речима: „Стечено високо образовање из научне односно стручне области у оквиру образовно-научног поља техничко-технолошких или друштвено-хуманистичких наука“.

Код радног места под редним бројем 71. у условима, речи: „Стечено високо образовање из научне области економке науке или научне односно стручне области у оквиру образовно научног поља техничко-технолошких наука“ замењују се речима: „Стечено високо образовање из научне односно стручне области у оквиру образовно-научног поља техничко-технолошких или друштвено-хуманистичких наука“.

Код радног места под редним бројем 82. број „2“ замењује се бројем „1“.

Наслов изнад радног места под редним бројем 86. мења се и гласи: „2.11. Лучка капетанија Бачка Паланка“.

После радног места под редним бројем 86. додаје се радно место под редним бројем 86а које гласи:

„86а. Радно место за стручне послове унутрашње пловидбе

-саветник- 1

Опис послова: Израђује нацрте решења о упису бродова и других пловила у уписнике, решења о пристајању бродова ван граничног прелаза, решења о одређивању најмањег броја чланова посаде; учествује у припреми одобрења о транспорту вангабаритних предмета и одобрења за одржавање спортских манифестација на води; припрема саопштења бродарству; прикупља статистичке податке о робном транспорту на водним путевима; прати реализацију финансијских и материјалних средстава у делу који се односе на лучку капетанију; учествује у раду комисија за полагање стручног испита управљања чамцем, пловећим телом или плутајућим објектом, учествује у техничком прегледу чамаца; издаје пловидбене дозволе, бродарске књижице, бродска сведочанства, друге исправе и књиге, овлашћења бродарцима; врши улазно-излазне ревизије на речним граничним прелазима; обавља и друге послове по налогу шефа лучке капетаније.

Услови: Стечено високо образовање из научне односно стручне области у оквиру образовно-научног поља техничко-технолошких или друштвено-хуманистичких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, или завршена Војна академија - смер навигација, најмање три године радног искуства у струци, положен државни стручни испит, као и потребне компетенције за обављање послова радног места.“

ПРЕЛАЗНЕ И ЗАВРШНЕ ОДРЕДБЕ

Члан 13.

По ступању на снагу овог правилника, до 1. јануара 2022. године, државни службеници ће се распоредити на радна места утврђена овим правилником.

Члан 14.

Овај правилник ступа на снагу по добијању сагласности Владе, осмог дана од дана објављивања на огласној табли Министарства грађевинарства, саобраћаја и инфраструктуре.

|  |  |
| --- | --- |
|  |  |

Број: 110-00-00127/2021-02

У Београду, 20.08.2021. године

М И Н И С Т А Р

Томислав Момировић

**Закључком 05 Број: 110-8385/2021 од 16. септембра 2021. године Влада је дала сагласност на овај правилник.** Правилник о изменама и допунама Правилника о унутрашњем уређењу и систематизацији радних места у Министарству грађевинарства, саобраћаја и инфраструктуре објављен је на огласној табли Министарства 17. септембра 2021. године а ступио је на снагу 25. септембра 2021. године.